🚨 BEKI wa Simba, Che Malone Fondoh, amezua jambo klabuni Msimbazi ambako mabosi wa klabu hiyo wamegawanyika pande mbili kuhusu ishu yake.
.
Staa huyo raia wa Cameroon alikuwa na msimu bora sana wa kwanza, lakini sasa msimu huu baada ya makosa ambayo ameendelea kuyafanya katika baadhi ya mechi muhimu, mabosi wa klabu hiyo wameanza kumkalia vikao na wametaka akirejea nchini wakutane naye kufanya mazungumzo kwa kina.
.
Taarifa zandani zinaeleza beki huyo akirejea nchini kutoka Angola, atakutana na Uongozi wa klabu hiyo katika kikao cha kujadili makosa ambayo amekuwa akiyafanya katika baadhi ya michezo ya Simba msimu huu ambayo yameushtua uongozi na kwa sasa umeamua kusimamisha kwanza mpango wa kumuongezea mkataba mpya ili wajadiliane kwa kina kupata muafaka mmoja.
.
Mkataba wa sasa wa Simba na beki huyo Mcameroon utafikia tamati mwisho wa msimu huu na baada ya kumalizika kwa msimu uliopita, Simba ilimweka katika orodha ya wachezaji watakaongezewa mapema mikataba yao ya kuitumikia timu hiyo.